**«Բարսելոնա» ֆուտբոլային ակումբի թանգարան** (FC Barcelona Museu), բացվել է 1984 թվականի սեպտեմբերի 24-ին` Լուի Նունյեսի կողմից։ 2000 թվականին Նունյեսին հաջորդող «Բարսելոնա» ֆուտբոլային ակումբի նախագահ Ժոան Գասպարտի նախաձեռնությամբ թանգարանը վերանվանվել է Նունյեսի անունով։ 2010 թվականի հուլիսի 15-ին` երկարատև վերանորոգումից հետո թանգարանը կրկին վերաբացվել է։

Սրահներ
-------

Բարսելոնա ֆուտբոլային ակումբի թանգարանի վերակառուցումը նախատեսում էր թանգարանը բաժանել 3 սրահների` եռաչափ կինո, տեսալսողական սենսորային էկրան, ինչպես նաև տեղեկատվության սրահ Բարսելոնայի պատմության մասին։

*Առաջին սրահը* իր մեջ ընդգրկում է լուսանկարների, փաստաթղթերի և հաղթանակների հավաքածուներ։ Ինտերակտիվ ապակե պատի վրա կարելի է տեսնել ակումբի մանրակրկիտ պատմությունը, որն այցելուներին հնարավորություն է տալիս էկրանին դիպչելով` հետաքրքրող ինֆորմացիան տեսնել պատի վրա, դիտել տեսաֆիլմեր, պատկերներ և երաժշտություն լսել սարքի միջոցով։ Ապակե պատը, որը հագեցած է լազերային տեխնոլոգիաներով, հնարավորություն է տալիս դիտել տեսաֆիլմեր, պատկերներ և ունկնդրել երաժշտություն` ըստ օգտատերերի արձագանքների։

*Երկրորդ սրահը* հանդիսանում է թանգարանի մշտական արվեստի ստեղծագործությունների ցուցանմուշների մասնավոր հավաքածու, որը ցուցադրում է կատալոնյան նկարիչների աշխատանքները, այդ թվում` Դալիի և Անտոնի Տապիեսի (կատ.՝ Antoni Tàpies i Puig):

Ֆուտբոլային արվեստի հավաքածուի *երրորդ սրահը* ցուցադրվում է ակումբի պատմության ընթացքում ձեռք բերած ֆուտբոլային բազմազան պատմական ցուցանմուշները, այդ թվում` նվաճումների սենյակը` իր գավաթներով կամ դրանց կրկնօրինակներով, որոնք ակումբը երբևէ ստացել է։

Երրորդ սրահում ցուցադրվող հավաքածուի ցուցանմուշներից են համարվում նաև այն մարզակոշիկները, որոնցով Ռոնալդ Կումանը Չեմպիոնների լիգայի եզրափակչում` 111-րդ րոպեում (ավելացրած ժամանակի 21-րդ րոպեում) տուգանային հարվածով գրավեց Սամպդորիայի դարպասը։

Այցելուներ
----------

Թանգարանը զբաղեցնում է 3500 քառակուսի մետր տարածք և տարեկան ունենում է 1.2 միլիոն այցելու` զբաղեցնելով 2-րդ տեղը Պիկասոյի թանգարանից հետո, որը տարեկան ունենում է 1.3 միլիոն այցելու և համարվում է Բարսելոնայի ամենաայցելվող թանգարանը։

Պատկերասրահ
-----------

* Կառլես Պույոլի համազգեստըԿառլես Պույոլի համազգեստը
* 1958 թվականի գնդակ1958 թվականի գնդակ
* 1992 թվականի Ռոնալդ Կումանի մարզակոշիկը Եվրոպայի գավաթի առաջնությունից1992 թվականի Ռոնալդ Կումանի մարզակոշիկը Եվրոպայի գավաթի առաջնությունից
* Թագավորական շքանշան` 1993 թվականին սպորտում մատուցած ծառայությունների համարԹագավորական շքանշան` 1993 թվականին սպորտում մատուցած ծառայությունների համար
* Դիեգո Մարադոնայի մարզահագուստըԴիեգո Մարադոնայի մարզահագուստը
* Ռիկարդո Սամորայի խաղակոշիկներն ու գնդակըՌիկարդո Սամորայի խաղակոշիկներն ու գնդակը
* «Բարսելոնա» ակումբի «Կամպ դե լես Կորտս» մարզադաշտի հիմնաքարը (19.2.1922)«Բարսելոնա» ակումբի «Կամպ դե լես Կորտս» մարզադաշտի հիմնաքարը (19.2.1922)
* Լիոնել Մեսսիի Ոսկե խաղակոշիկըԼիոնել Մեսսիի Ոսկե խաղակոշիկը
* Դավիդ Վիլյայի մարզաշապիկըԴավիդ Վիլյայի մարզաշապիկը
* Ժուլիանո Բելետտիի խաղակոշիկներըԺուլիանո Բելետտիի խաղակոշիկները
* 1957 թվականի ավտոբուս, «Կամպ Նոու»1957 թվականի ավտոբուս, «Կամպ Նոու»

* FC Barcelona - „El Cant del Barça" im Camp Nou
* Museus Registrats. Visites 2008 (I) Archived 2015-10-17 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | BNE: XX4659567 · VIAF: 169767124 · WorldCat VIAF: 169767124 |

 |